Välttämätön rasvahappo

Välttämättömät rasvahapot (, EFA) ovat sellaisia elimistön tarvitsemia rasvahappoja, joita se ei kykene valmistamaan itse. Välttämättömiä rasvahappoja tai niiden esiasteita pitää saada siksi ravinnosta.  

Omega-3-rasvahappojen rungon muodostavaa linolihappoa (LA) sekä omega-6-rasvahappojen rungon muodostavaa alfalinoleenihappoa (ALA) on pidetty ihmiselle välttämättöminä rasvahappoina. Myös arakidonihappo kuuluu välttämättömiin rasvahappoihin kissoilla ja muilla eläimillä, jotka eivät pysty tuottamaan sitä linolihapoista. 

Yhdysvaltalainen tutkijaryhmä julkaisi vuonna 2017 tutkimuksen, jonka mukaan esimerkiksi äidinmaidon sisältämät arakidonihappo ja DHA olisivat ensisijaisia linolihappoon ja alfalinoleenihappoon nähden, minkä vuoksi olisi perusteltua pitää niitä välttämättöminä rasvahappoina. Aivojen ja immuunijärjestelmän kehitykselle välttämätön arakidonihappo on välttämätön rasvahappo ainakin pikkulapsille, koska niiden elimistö ei kykene muodostamaan sitä linolihaposta.

Joidenkin ihmisten elimistö pystyy tuottamaan alfalinoleenihaposta DHA:ta, mutta  hyötysuhde jää vain 1–9 prosenttiin. Muunnos saattaa lisäksi jäädä tapahtumatta, jos elimistössä on runsaasti linolihappoa suhteessa alfa-linoleenihappoon.

Välttämättömät rasvahapot luokiteltiin aikaisemmin F-vitamiiniksi, kunnes havaittiin niiden kuuluvan rasvahappoihin.

Lähteet

Aiheesta muualla 
Margariinitiedotus: Välttämättömät rasvahapot (PDF) 
Kuntolehti: Rasvahapoista
Duodecim, Terveyskirjasto: Antti Aro, Välttämättömät rasvahapot, 19.1.2009 
Helsingin yliopisto, Ravitsemustieteen perusteet: Välttämättömät rasvahapot

Ravitsemustiede
Rasvahapot